கேள்வி: சேம்சு ஆலிசன் - இளமை வாழ்க்கை குறித்து விரிவாக சொல்லுங்கள்.
பதில்: சேம்சு ஆலிசன் ஆகத்து மாதம் 7 ஆம் நாள் 1948 இல் அமெரிக்காவில் தெக்குசாசு மாநிலத்தில் ஆலிசு (Alice) என்னுமிடத்தில் பிறந்தார். இவரின் பெற்றோர்களாகிய தாய் கான்சிட்டன்சு கலுலா (இலின், Lynn) அவர்களுக்கும் தந்தை ஆல்பெர்ட்டு மர்ஃபி ஆலிசன் என்பாருக்கும் பிறந்த மூன்று மகன்களில் சேம்சு கடைசியாகப் பிறந்தார். இவருடைய 8 ஆம் வகுப்பு கணக்கு ஆசிரியரின் தூண்டுதலால் அறிவியல் துறையில் ஈடுபாடு கொண்டு தொடர்ந்தார் ஆலிசன் ஆசுட்டினில் உள்ள தெக்குசாசு பல்கலைக்கழகத்தில் நுண்ணுயிரியியல் துறையில் இளங்கலைப் பட்டத்தை 1969 இல் பெற்றார், அதன் பின்னர் இவர் அதே பல்கலைக்கழகத்தில் 1973 இல் உயிரியல் துறையில் சி. பேரி கிட்டோ என்பாரின் நெறியாள்கையில் முனைவர்ப் பட்டம் பெற்றார்